Brazil, Tue, 25 Oct 2016 IANS
रियो डी जनेरियो, 22 अक्टूबर (आईएएनएस/सिन्हुआ)। पश्चिमी ब्राजील के एक्रे राज्य की एक जेल में हुए दंगे में चार कैदियों की मौत हो गई और 19 घायल हो गए। सैन्य पुलिस ने बताया कि यह घटना गुरुवार रात उस समय हुई जब राज्य की राजधानी रियो ब्रांको स्थित फ्रांसिस्को डी ओलिवेरा कोन्डे जेल में दो गुटों के बीच झड़प हो गई।
पुलिस कमांडर कर्नल उलयेस अराउजो ने संवाददाताओं को बताया कि जेल में तीन कैदियों की मौत हो गई, जबकि एक ने अस्पताल में दम तोड़ दिया। घायल कैदियों का इलाज चल रहा है।
अराउजो ने बताया, "यह कैदियों के बीच की अंदरूनी लड़ाई थी, जिसमें दुर्भाग्यवश अन्य कैदी भी प्रभावित हो गए। कैदियों के कब्जे से दो हैंडगन और 12एमएम क्षमता की राइफल बरामद हुई है।